27-03-2019

Pressemeddelelse

**Engcon udvikler tiltsensor til maskinstyringssystemer  
 – passer til de fleste almindelige systemer på markedet**

**Engcon udvikler nu deres egen tiltsensor til de mest almindelige maskinstyringssystemer på markedet. Det giver en klarere grænseflade, billigere installation og nemmere support.**

Engcons tiltrotatorer fra størrelsen EC209 og opefter har i flere år været kompatible med de største maskinstyringssystemer på markedet. Nogle af producenterne tilbyder også automatisk tiltfunktion. Engcon tager nu næste skridt i udviklingen og udvikler deres helt egen tiltsensor.

– Vores tiltrotatorer fungerer særdeles godt sammen med markedets maskinstyringssystemer. Det eneste spørgsmålstegn, der har været, er selve grænsefladen, og det løser vi nu med vores egen tiltsensor, siger Peter Huczkowsky, ansvarlig for udviklingen af Engcons styresystemer og øvrige elektronik.

Peter Huczkowsky præciserer, at grænsefladen bliver knivskarp på den måde, at Engcon leverer al nødvendig teknologi fra tiltrotatoren via styresystemet DC2s kabler i kabinen, hvor maskinstyringssystemet tilsluttes. Dette sparer også tid og bidrager til lavere installationsomkostninger.

I 2019 vil man gennemføre tests, og inden årsskiftet 2019/2020 forventer Engcon, at deres tiltsensor vil være helt klar og kompatibel med de mest almindelige maskinstyringssystemer på markedet.

– Integrationen af maskinstyringssystemerne bliver også enklere og billigere, da tiltsensoren som standard vil følge med i vores ePS-monteringssæt (engcon Positioning System), siger Peter Huczkowsky.

Engcons tiltsensor kan eftermonteres på Engcons tiltrotatorer fra EC209 op til EC233.

**Kontakt:**  
Sten Strömgren, engcon Group | +46 [0]70 529 96 32

*engcon er verdens førende producent af tiltrotatorer (håndledsfunktion til gravemaskiner) og tilhørende redskaber, som øger gravemaskiners fleksibilitet, præcision og sikkerhed. Med viden, engagement og et højt serviceniveau skaber vi succes for vores kunder.*

*engcon er en større koncern bestående af moderselskabet engcon Holding AB med sæde i Strömsund i Sverige, og derudover 9 salgsselskaber på de respektive markeder Sverige, Norge, Finland, Danmark, England, Tyskland, Frankrig, Holland og Nordamerika (USA og Canada). Ansvarlig for de øvrige markeder er engcon International. engcon-gruppen omsatte i 2017 for ca. 1000 mio. SEK med ca. 250 medarbejdere. engcon blev grundlagt i 1990.* [*www.engcon.com*](http://www.engcon.com)